Foto: AP Ukrainaning Odessa oblasti sobiq gubernatori, Gruziya sobiq prezidenti Mixail Saakashvilining ma’lum qilishicha, o‘z tarafdorlari tomonidan moliyaviy yordam taqdim etilishiga ehtiyoji bor. Bu haqda u feysbukdagi sahifasida yozdi. «Bizga haqiqatdan ham pullar kerak, biroq oligarxlardan emas, balki oddiy tarafdorlarimizdan, aynan ular mamlakatdagi vaziyatni ichkaridan o‘zgartirishni xohlamoqda», - deya ma’lum qildi Saakashvili. Eslatib o‘tamiz, avvalroq Mixail Saakashvili Ukraina prezidenti Pyotr Poroshenkoni dushmanlarga sheriklik qilganlikda ayblamayotganini ma’lum qilgandi. «Bu noto‘g‘ri bo‘lgandi... Bizning barchamiz bir tomonda turishimiz hamda bu haqda gapirishimiz lozim, jumladan, u bilan ham. Biroq shu bilan birga, biz mamlakatni parchalab tashlashga urinmaslik bo‘yicha kelishib olishimiz lozim», - deya aniqlik kiritdi Saakashvili.